**НАРОДНО ЧИТАЛИЩЕ „ ХРИСТО БОТЕВ-1871“ С. ЯБЪЛКОВО**

 **ОТЧЕТ ЗА ДЕЙНОСТТА НА**

 **НЧ „ ХРИСТО БОТЕВ-1871“ С. ЯБЪЛКОВО ЗА 2023г.**

 **Уважаеми дами и господа,**

 В съответствие на заложените цели, Устава, Културния календар, Годишната програма за развитие и на Закона за народните читалища основните насоки в работата на читалището през изминалата година бяха свързани със запазване на неговия авторитет и с надграждане на културната дейност чрез:

Поддържане на общодостъпна библиотека и насърчаване на четенето, на културния обмен и организирането на инициативи с иновативен характер;

Опазване и популяризиране на културното многообразие, на нематериалното културно наследство, традициите, фолклора и развитие на техния потенциал;

Поддържане и подобряване на материалната база в рамките на предоставената държавна субсидия и дарения;

Участия в проекти за устойчиво развитие на дейността и нейното финансово подпомагане;

Модернизиране на читалището като самоуправляваща се организация, повишаване квалификацията и уменията на кадрите в читалищата за работа в съвременните условия.

 **АКТУАЛНО СЪСТОЯНИЕ НА НЧ „ ХРИСТО БОТЕВ-1871“С. ЯБЪЛКОВО**

Читалище „ Христо Ботев-1871“ е регистрирано като юридическо лице с нестопанска цел при Хасковски Окръжен Съд с Решение № 87/1997г.

Ръководството на читалището се състои от 3 члена, както следва: Димитър Кънев Димитров – Председател; Славка Кръстева Николова, Ваня Панева Господинова и Проверителна комисия от 3 члена: Гергана Младенова Грозкова- председател, Грозданка Николова Бонева, Тонка Вълкова Тодева. За секретар на читалището е назначена Славея Стефанова Грозева.

Уставът е приет на Общо събрание на читалищните членове на 18 март 2010г. на основание на Закона на народните читалища, обнародван в ДВ бр.№42/05.06.2009г.

Читалището е вписано с Удостоверение под № 1512/12.07.2022г. в Регистъра на Народните читалища при Министерство на културата.

След актуализация на списъците читалищните членове в момента са 70.

През отчетния период Настоятелството работеше с отговорност и сътрудничество и проведе 14 Заседания, където се разглеждаха различни текущи проблеми с материалната база, оферти и договори за ремонт на фасадата на читалището. Участието на други прояви от културния календар.

**ОСНОВНИ ЧИТАЛИЩНИ ДЕЙНОСТИ**

 Читалищното ръководство в своите действия се стараеше да постигне максимално добра атмосфера за работа и да прилага принципа на екипност. В рамките на субсидирания бюджет то подпомагаше и финансово обезпечаваше нормалното функциониране на творческите състави.

**БИБЛИОТЕЧНО- ИНФОРМАЦИОННА ДЕЙНОСТ**

 Най- традиционната дейност на читалището от създаването му до днес е тази на читалищната библиотека. Днес, тя е пряко зависима от съвременните тенденции да бъде информационен център и част от изградената система на глобални библиотеки, като и да продължи да е място за широк достъп на читатели, желаещи да получат знание.

 Библиотечният фонд през отчетния период е 9699 тома, като зачислени библиотечни единици за 2023г. са 40 книги. Раздадените библиотечни материали са 3668 тома. Броя на читателите- 160.

 Библиотеката е включена в Регистъра на Обществените библиотеки в България. Тя разполага с интернет в читалнята с обособени 3 работни места и предоставя възможност за четене на периодични издания. Старае се да приобщи читателите и особено учащите към книгите и ползването на библиотеката за информационен център за знания. В читалнята се предлага освен безплатно ползване на интернет, отпечатване и сканиране на документи.

 Библиотекарят Славея Грозева надгражда своето образование със следдипломна квалификация „Библиотекознание“ – трета степен във Център за професионално обучение към Университет по библиотекознание и информационни технологии гр. София.

През годината в библиотеката се проведоха чествания на дати от местния и национален календар, срещи с известни дейци на науката и културата и подреждане на кътове и витрини, като утвърден начин за популяризиране на творчеството на авторите или събитията.

* Образователни витрини за всички официални празници и герои;
* Витрини за празници и исторически чествания, за известни личности от българската история
* Посрещане на Баба Марта;
* Дни на отворените врати- посветени на книгата;
* Изложба на детски рисунки и апликации „Светът през очите на детето“;
* Работилничка „Коледни вълшебства“ за изработване на сурвачки, коледни украшения, картички и новогодишни подаръци под елхата.

**От 3 - 18януари 2023г**. - витрина от книги с произведенията на Пейо Яворов – български писател случай 145 години от рождението му.

**От 19 - 26 януари 2023г**.- витрина с книги по случай 175 години от рождението на поета- революционер Христо Ботев.

**28 януари - 10 февруари 2023г**.- витрина от книги с произведенията на Алеко Константинов . На 10.02. учениците от 7-ми клас заедно с г-жа Павлина Тодорова посетиха библиотеката, прочетохме и обсъждахме разказа „ Бай Ганьо у Иречек“

**От 10до 22 февруари 2023г** – Васил Левски- исторически документи и художествени образи (изложба) витрина с материали за Левски и ябълковския таен революционен комитет.

На 15 февруари в библиотеката се проведе Викторина посветена на 150 години от гибелта на Апостола. Във Викторината участваха ученици от горен курс. Възпоменателната церемония се състоя на 17.02.от 09:30ч. пред паметника на Апостола. /централен площад Ябълково/ Слово и Рецитал с децата от кръжока по худ. Слово, децата от детската градина, учители и ученици от ОУ „Васил Левски“ с. Ябълково, ПК „ В. Левски“

Положени бяха венци и цветя на паметната плоча от културните институции на селото: Читалище, училище, кметство, пенсионерски клуб, детска градина и общественици.

**22 февруари 2023г.**- Посещение на учениците от 4-ти клас с ръководител Павлина Тодорова. Децата се запознаха с библиотеката и правилата, които трябва да спазва всеки читател.

**25 февруари-3март 2023г.** - По случай 145 години от освобождението на България (витрина с материали свързани с Освобождението) Рецитал с децата от детската градина с ръководител г-жа Атанаска Димитрова.

**1-ви март 2023г.** „ Легендите за Пижо и Пенда“ учениците от 6-ти клас видяха нагледно как в миналото с хурка и вретено са прели вълна нашите баби и пра баби. Читалищния секретар им разказа легендата за мартеницата. Всички деца получиха мартеница от добрата старица. Мартеници от читалището получиха и децата от детската градина.

**20- 28 април 2023г.-** витрина с материалипо случай 130 години от рождението на Елисавета Багряна (българска поетеса) с децата от кръжока по худ. Слово рецитирахме стихотворения.

**20-30 май 2023г**.- Витрина с материали по повод Деня на Светите братя Кирил и Методий, на българската азбука, просвета и култура и на славянската книжовност.

**От 3 юли до 16август 2023г**.- „ Забавно лято в библиотеката“. В лятната ваканционна програма се включиха се включиха 45 деца от 7 до 15 годишна възраст. Беше изготвен график с различни дейности: четене на произведения от задължителната литература по учебния процес, игри на открито, разучаване на хора от Тракия, Северна България и шопския край, апликации и оригами, кулинарен час и туризъм.

 **От 15 юли до 28 юли 2023г.**.- по случай 186 години от рождението на Васил Левски с децата от училище представиха рисунки с портрета на Апостола. Всички участници бяха наградени.

 **12- 20 август 2023г.**– По случай 170 години от рождението на Стоян Заимов, бе изложена Витрина свързана с неговото дело и посещението му в Ябълково и Тайния революционен комитет. **20-28 август 2023г.-** Витрина с произведенията на Дора Габе по случай 135 години от рождението ѝ.

 **17 септември 2023г.-** Посещение на учениците от 7-ти клас. С тях разговаряхме и четохме стихотворения от Христо Смирненски по случай 125г. от рождението му.

 **21 септември 2023г.** – По случай 180 години от рождението на Георги Бенковски с учениците от 7-ми клас в часа по литература читалищния секретар им разказа за гостуването на легендарния герой в Славянския дом и срещата му с ябълковските будители.

 **1 ноември 2023г**.- „Денят на народните будители“ в библиотеката се проведе тържество посветено на будителите. В него участваха децата от детската градина и групата за възрожденски песни към читалището.

 **17 ноември 2023г**.- В библиотеката гостуваха ученици от ОУ „ Пенчо Славейков“ Димитровград. Те участваха с рецитал за народните будители.

 Читалищният секретар Славея Грозева представи на децата историята на селото, на читалището и неговата роля в освободителните борби и войни.

 **22 ноември 2023г**- По случай 110г. от рождението на Асен Босев с децата от 4-ти клас четохме стихотворения от детския писател.

**ХУДОЖЕСТВЕНОТВОРЧЕСКА ДЕЙНОСТ НА ЛЮБИТЕЛСКИТЕ ФОРМАЦИИ, КЛУБОВЕ И КРЪЖОЦИ.**

Творческата визия на читалището през2023г. бе очертана от следната художественотворческа дейност на любителските формации, клубове и кръжоци:

**НАРОДНИЯ ХОР** продължава на защитава доброто си име вече 74 години. Неин пръв ръководител е учителя Радич Кънев. От 1958 до 2004г. народния хор попада в ръцете на изключителния акордеонист и педагог Христо Ташев. Благодарение на неговата активна дейност и умело ръководство съставът се увеличава (26 жени ) и започва активни участия и спечелва призове в десетки фестивали и конкурси. През последните 10 години съставът се ръководи от Славка Кръстева възпитаничка на Христо Ташев. Тя подготвя репертоара и изявите. Формацията бе участник и в организирани от читалището и община Димитровград празнични концерти на културни прояви и чествания.

* 26 февруари 2023г.„ Сирни Заговезни“- начало на Великденския пост. Границата между зимата и пролетта- природата, която се възражда. Заговезнишкият огън е основен елемент от празника. Фолклорната и танцовата група изпълниха обредните песни и хора около големия огън в центъра на селото. Млади и стари го прескачаха за здраве, пречистване от бълхи, паразити, демони. Заради пандемията тази година не се спази последният ритуал от празничната вечер, а именно „хамкането“ на халва. Само се демонстрира завързано парче халва на червен конец.
* По-младите взеха прошка от по-старите с традиционните думи „ Прощавай“ и с целуване на ръка, а отговора на по-възрастните е „ Просто да ти е! Господ да прощава!“
* 8-ми март- Международния ден на жената посрещнахме с музикално- поетична програма. В нея участваха народния хор, кръжока по худ. слово
* 22 март- Първа пролет ни донесе пъстро и цветно настроение. Песни, танци и хора до късно през нощта. Участие взеха кръжока по худ.слово и народния хор.
* 2-ри май- народния хор участва в празника на с. Върбица „ Що ми е мило и драго, че се е пролет пукнала“.
* 6 май 2022г.- народния хор участва в празника на с. Горски извор „ Заедно на Гергьовден“
* 27 май- Национален кулинарен фестивал „ Празник на ябълковската пуска“- народния хор взе участие.
* 3 юни 2023г- Участие на народния хор в НФФ „ Читалището- храм на българския дух“ с. Крепост. Групата печели Златен плакет.
* 24-25 юни- Национален празник „ Дни на славянското единство“. В него народния хор взе участие. Празниците се проведоха в читалищния салон.
* 21 -22 юли 2023г.- участие на народния хор в МФФ гр. Банско
* 13 август 2023г.- народния хор участва във Национален фолклорен празник „ По стъпките на Света Богородица“ с. Добрич. Той печели сребърен медал.
* На 19 август 2023г.- народния хор взе участие в празника на с. Крум „ Даровете на природата“
* 1,2 и 3 септември 2023г. народния хор участва и спечели сребърен медал и плакет и в Международен фолклорен фестивал гр. Китен
* 16 септември 2023г.- участие на народния хор в Регионалния празник „ С уникалните гозби на дедите ни“ с. Сталево.
* 14 октомври- 2023г.- Участие на народния хор в „ Празник на тиквата“ с. Горски извор.
* 21 ноември- народния хор взе участие в празника посветен на Християнската младеж и семейство.
* 15 декември 2023г.- паленето на елхата в центъра на с. Ябълково и участието на народния хор в Коледния концерт провел се в читалищния салон.
* 17декември 2023г.- народния хор участва в „Коледна трапеза“ организирана от община Димитровград.
* 23 декември 2023г.- Коледна работилница за децата. Пред кметство с. Ябълково се проведе пъстър коледен празник.
* **ТАНЦОВ СЪСТАВ „АЛМА“**

 Танцовият състав „Алма“ към читалището е създаден през 2012г. от любители на фолклора. Изпълнителите са хора с различни професии и възраст. Техен ръководител е хореографът Галя Димитрова, възпитаник на Академията за танцово изкуство в Пловдив.

Танцьорите имат амбицията да попълват творческата си визитка с нови танци от различни фолклорни области на България, като представят богатството на българските музикални традиции и любовта си към българския фолклор.

През изминалата 2023г. съставът е взел участие в следните празници и фестивали:

* 26 февруари 2023г „ Сирни- Заговезни“
* 1-ви март 2023г.- танцовия състав участва в „ Ден на любителското творчество“ и „ Ден на самодееца“
* 8-ми март 2023г.-. танцовия състав участва в „Международния ден на жената“
* 6 май 2023г.- участие на танцовия състав в празника на с. Горски извор. „ Заедно на Гергьовден“
* 20 май 2023г- участие на танцовия състав в празника на село Сталево
* 27 май- участие на танцовия състав в Национален кулинарен фестивал „ Празник на ябълковската пуска 2023“ .
* 21-22 юли участие на танцовата група в МФФ гр. Банско
* 30 юли участие на групата в Български събор „ Ангел войвода“ край „Араповския манастир“
* 13 август 2023г.- танцовата група печели сребърен медал в Национален фолклорен фестивал „ По стъпките на Света Богородица“ с. Добрич.
* 1-3 септември 2023г.- танцовата група печели сребърен медал от Международен фолклорен фестивал гр. Китен.
* 14 октомври 2023г.- танцовия състав взе участие в „ Празник на тиквата“с. Горски извор
* 21 ноември 2023г.- танцовия състав участва в „ Деня на християнската младеж и семейство“. Празника се проведе в читалищния салон с участието на самодейни колективи от общината. Празничната ритуална вечеря се състоя в Славянския дом.
* 15 декември 2023г.- танцовия състав участва в Коледния концерт, който се проведе в читалищния салон.

 **ГРУПА ЗА НАРОДНИ ОБИЧАИ**

 Групата за народни обичаи съществува от 1960г. Тя участва в национални и международни прегледи и фестивали. Печели множество награди и високи отличия от Копривщица, Рожен, Неделино, Велико Търново и др.

През 2023г.групата за народни обичаи участва в следните мероприятия:

* 14 февруари 2023г.- Трифон- Зарезан. По стара ябълковска традиция рано сутринта група лозари се отправиха към лозовия масив в местността „Чоплака“. Отец Георги Тодев благослови лозята и отслужи литургия за здраве, берекет и плодородие. Лозарите почерпиха присъстващите от пенливото бяло и като меча кръв червено вино. След ритуала „зарязване на лозята“ бе избран „Цар на лозята“. Празника завърши с много песни, кръшни български хора и танци.
* 26 февруари- „ Сирни- Заговезни“
* 1-ви март 2023г.- „Мартеницата- най-българската традиция“. Посрещане на Баба Марта в детската градина. Добрата старица със своята писана хурка посети децата и им показа как се преде преждата и как се усуква бялата и червената вълна. Децата представиха програма и изпълниха песнички и стихотворения за добрата баба, а нейната внучка Мартенка върза мартенички на всички дечица.
* 24 октомври 2023г.- групата представи обичая „ Кокоша църквичка“ в Славянския дом. Всяка домакиня беше приготвила ястия за всеобщата трапеза.
* 27 и 30 ноември 2023г.- групата за народни обичаи изработи 24 автентични сурвачки за най- малките жители на община Димитровград. Сурвачките бяха представени на площад „България“ пред най-голямата жива Коледна елха в Европа, която се намира пред община Димитровград. Празничните фойерверки допълниха коледната атмосфера.

 **ГРУПА ЗА ВЪЗРОЖДЕНСКИ ПЕСНИ**

Групата съществува повече от 30 години. Тя участва във всички патриотични тържества, които организира читалището, а това са:

* 17 февруари 2023г.- възпоменателно отбелязване на 150години от гибелта на Васил Левски. Събитието се състоя пред паметната плоча на Апостола в центъра на селото. Участие взеха училището, читалището, детската градина с рецитали и песни за Апостола. Литийното шествие продължи от ОУ „ Васил Левски“ с. Ябълково през главната улица носеща името на Апостола до паметната плоча, която се намира в центъра на селото.

Положени бяха венци и цветя от културните институции кметство, училище, читалище, детската градина и пенсионерски клуб.

* 3 ти март 2023г.- национален празник на България. С издигане знамето на Р България се сложи началото на тържествената церемония по случай 145 години от освобождението на България от турско робство.

В знак на признателност пред героите бяха положени венци и цветя на паметника на Ябълковския революционен комитет от културните институции в селото.

2 юни 2023г. – „Ден на Ботев и загиналите за …“ патриотично тържество, което се състоя пред паметника на загиналите в Първата и Втората световна война ябълковци. Тържеството завърши с полагане на венци и цветя.

**ГРУПА ЗА ЦЪРКОВНИ ПЕСНИ**

 Групата съществува почти от построяването на храм „ Свети Димитър“с. Ябълково през далечната 1848г. един от открояващите се ръководители е бил отец Видол. Тази колоритна личност през 60-те години на миналия век е ръководел и футболния отбор в Ябълково.

На всички големи църковни празници целогодишно в продължение на повече от век групата взема участие ,а именно в:

* 1 януари 2023г.„Св. Василий Велики“
* 6 януари 2023г. „ Богоявление“ – Йордановден
* 7 януари 2023г.- „ Св. Йоан Кръстител“ – „Ивановден“
* 10 февруари 2023г.- „Св. Харалампий Чудотворец“
* 13 април 2023г.- „Лазаровден“
* 13 юни 2023г.- църковния празник „Св. Дух“ бе организиран отново от читалищното и църковното настоятелства. Водосвет бе отслужен от отец Георги Тодев пред параклиса „Св. Троица“ с. Ябълково.
* 1 юли 2023г.- православната църква почита паметта на „ Свети безсребреници Козма и Дамян“. По случай 87 години от построяването и 7 години от възстановяването на параклиса „Св. Козма и Дамян“ край р. Марица жители и гости на с. Ябълково почетоха празника.

20 юли 2023г.- „Илинден“ – групата за църковни песни отново взе участие и се погрижи за протичането на църковния празник.

15 август 2023г.- „ Успение Богородично“- организирано от читалищното и църковното настоятелства

26 октомври 2023г.- „Димитровден“. Читалищното и църковното настоятелства организираха храмовия празник

25 декември 2023г.- Коледа

**ГРУПА ЗА СТАРИ ГРАДСКИ ПЕСНИ**

През есента на 1998г. се създава група за стари градски песни от 12 жени и 4-ма мъже, под ръководството на Христо Ташев. По- късно през 2009г. ръководството поема Славка Кръстева, която е възпитаничка на Христо Ташев. В прегледите на старата градска песен през годините групата е отличавана със златни и сребърни медали. Два пъти е печелила Специалната награда на журито. Председател на журито е академик Крум Георгиев. Тази година участията са следните:

* 10 юни 2023г.- участие на групата за стари градски песни в „ Световния ден на плетенето“ с. Крум. Групата печели златен медал.

 **КРЪЖОК ХУДОЖЕСТВЕНО СЛОВО**

 Кръжока по художествено слово под различни форми е съществувал почти от създаване на читалището.

 Най-голяма активност и най- многоброен ( 20-25 ученици ), като състав Участието на състава е на всяко читалищно тържество. От 1998г. кръжока по художествено слово поема новоназначената библиотекарка Славея Стефанова Грозева. Традицията продължава на всички тържества, празници и годишнини кръжока да участва. Подготвят се мащабни тържества за :

* 17 февруари 2023г.- възпоменателни тържества за Васил Левски;
* 3-ти март 2023г. – Национален празник на Р България;
* 24 май 2023г. – Ден на славянската писменост и култура;
* 2 юни 2023г. – Ден на Ботев и загиналите за ……;
* 1 ноември 2023г.- Ден на народните будители
* 15декември 2023г.- Коледен концерт

Кръжока участва в общински и регионални прегледи.

**КРЪЖОК ИЗОБРАЗИТЕЛНО ИЗКУСТВО**

Кръжока се състои от 7 участници, които изобразяват себе си чрез рисуването. Всяко дете трябва да има свободата да изрази своята дарба, своята уникалност в оригинални картини. Творбите на младите художници красят фоайето на читалището по време на културните събития организирани от читалището.

 **СТОПАНСКА ДЕЙНОСТ**

 Съхраняването на сградите и изпълнението на всички указания от Инспекцията по труда и за пожарната безопасност бяха ежедневна грижа.

През 2023г. се извърши саниране на северната част (от към реката) на читалищната сграда. Ремонта възлезе на 24 371.94лв

 От собствените приходи рентата на читалището, от дарение на Земеделска кооперация с. Ябълково в лицето на г-жа Тонка Тодева главен счетоводител,която е и член на проверителната комисия на читалището и разбира се на председателя на земеделската кооперация Станислав Стоянов (500.00лв,) и от наеми на киносалона при провеждането на предизборни срещи (280.00лв)

 През годината не се установиха нарушения за стопанисване на читалищното имущество. Води се необходимата инвентарна книга, извършват се проверки от ПК.

 Проблем остава скъпото отопление на салона през зимния сезон и необходимостта да се закупят климатици.

Ръководството счита, че посоката, в която се развива читалищната дейност е правилна. Ще продължат да работят за разширяване на кръга от партньори от различни културни институции, НПО, учебни заведения, за привличане на нови приятели и разработване на проекти и програми, обезпечаващи материалната база и дейността на читалището.

 Изминалите 153 години доказват категорично съществуването на НЧ „Христо Ботев.1871“ с. Ябълково, като институция- пазител на българската духовна култура и изкуство и способността на неговите членове и самодейци да продължат да я опазват. Тук всеки може да намери път за изява и да реализира онази част от себе си, която е останала в сянка поради обстоятелствата на живота. Нека да продължим да го съхраняваме с достойнство за идните поколения!

 **УЧАСТИЕ В ПРОЕКТИ И ПРОГРАМИ**

1. Проект „ Българските библиотеки- съвременни центрове за четене и информираност“ – 2023г. проектът не бе спечелен.

 **ЧОВЕШКИ И ФИНАНСОВИ РЕСУРСИ**

 Цялата дейност на читалището за отчетения период не би могла да се осъществи без ръководната и творческата работа на Настоятелството и на Проверителната комисия. През изтеклия период Читалищното настоятелство е провело 14 Заседания на които са разглеждани множество въпроси и са взети решения по тях.

 Остава отворен въпроса с отоплението на киносалона и на отдела за възрастни в библиотеката.

Благодаря на Димитър Кънев Димитров, председател на НЧ „Христо Ботев.1871“ с. Ябълково, който винаги е на разположение и помага при организирането на всички тържества, които се организират от читалището. Благодарим му за голямото му сърце, за щедроста ,която проявява към самодейците.

 Сърдечно благодаря на всички редовни членове на читалището на институциите и родолюбивите българи за оказаната подкрепа. На кмета на с. Ябълково, господин Данчо Иванов, които винаги се отзовава към нашите културни прояви. Благодаря още на Руси Антонов Калинов, които винаги се включва с мерак и желание, винаги готов да помогне в подготовката и провеждането на всички мероприятия.

Искам да благодаря и на всички участници- самодейци, които със своя неуморен труд, творческо вдъхновение и майсторство през 2023г. достойно защитиха името на НЧ „Христо Ботев.1871“ с. Ябълково.

 Поклон съвременни будители!

Благодаря на Славка Кръстева, която ръководи и подготвя народния хор безвъзмезно . в днешното материално време, такива хора не се срещат. А тя в продължение на 15 години ръководи групите за пеене без заплащане. Благодарение на нейния музикален усет читалището ни е на нужното ниво. Печели златни, сребърни и бронзови отличия.

 На Пенка Хубенова- председател на пенсионерски клуб Васил Левски“ с. Ябълково, на Ваня Гаваназова – уредник на пенсионерския клуб с която си сътрудничим и работим в екип. Специална благодарност отправям и към членовете на Настоятелството и на Проверителната комисия за оказаната помощ и съдействие при решаване на различни проблеми.

***Докладът е обсъден и приет на Заседание на читалищното настоятелство при НЧ „Христо Ботев.1871“ с. Ябълково с Протоколно решение № 2/ 31.01.2024г.***

 ПРЕДСЕДАТЕЛ: ……………

 /Димитър Димитров/

 ЧЛЕН НА ЧН: ……………….

 /Ваня Господинова/

 ЧЛЕН НА ЧН: ……………

 / Славка Кръстева/

 Изготвил: …………..

 /Славея Грозева/

 Секретар при НЧ „ Хр. Ботев-1871“ с. Ябълково

31.01.2024г.

 14